Alkimiya

An alkimiya (gikan sa Arabo: al-kīmiyā; gikan sa suanoy na Griyego: χυμεία, khumeía);  iyo an suanoy na sangay kan natural na pilosopiya, sarong pilosopikal asin protosiyentipikong tradisyon na kaugalian sa kasaysayan kan Tsina, Indya, asin kan kinaban nin mga Muslim, asin sa Europa. Sa porma kaiyan sa Solnopan, an alkimiya enot na pinatotoohan sa nagkapirang pseudegrapikong teksto na isinurat sa Greco-Romanong Ehipto durante kan enot na pirang siglo AD.Principe, Lawrence M. The secrets of alchemy. University of Chicago Press, 2012, pp. 9–14.

An mga alkemista prinobaran na dalisayon, maygurang, asin sangkap an nagkapirang materyales. Komun na mga katuyohan iyo an chrysopoeia, an transmusyon nin "base metal" (e.g., lead) sa "mga nobleng metal" (partikularmente iyo an bulawan); paglalang nin sarong pampalawig nin inmortalidad; asin an paglalang nin mga panacea nakakabulong nin ano man na helang. ...... An perpeksyon kan hawak asin kalag nin tawo pinaghunang resulta kan alkimikal na magnum opus ("Great Work"). An ideya na lalangon an gapo kan mga pilosopo konektadong marhay sa gabos na proyektong ini.

An mga alkimistang Islamiko asin Europeo nagkaigwa nin pundamental na laboratoryong mga pamamaagi nin pagpagal, mga teoriya, asin mga termino, na an nagkapira kaiyan ginagamit pa ngonyan. Dai ninda binayaan an pilosopikong ideya sa Suanoy na Griego na an gabos na bagay kompwesto nin apat na elemento, asin may tendensia sindang bantayan an saindang gibohon sa hilom, na sa parate ginagamit an cyphers asin kriptikong simbolismo.  Sa Europa, an ika - 12 siglong mga traduksion kan edad media na Islamikong libro dapit sa siyensiya asin sa pagkadiskobre liwat kan pilosopiyang Aristoteliano nangaki nin nag - ooswag na tradisyon nin alkimiya sa Latin.

An huring tradisyon na ini kan edad media sa alkimiya magkakaigwa nin mahalagang kabtang sa pagtalubo kan amay na modernong siyensiya (partikularmente iyo an kimika asin medisina)..

An modernong pag - orolay sa alkimiya sa pankagabsan nabanga sa pagsiyasat sa praktikal na mga aplikasyon kaiyan asin sa esoterikong espiritwal na mga aspekto kaiyan, sa ibong kan mga pagkritika kan mga iskolar na arog ni Eric J. Holmyard asin Marie-Louise von Franz na sinda maninigong saboton bilang kakomplemento.. An naenot linalapag kan mga historyador kan pisikal na mga siyensiya, na sinisiyasat an tema sono sa amay na kimika, medisina, asin charlatanismo, asin an pilosopiko asin relihiyosong mga konteksto na diyan nangyari an mga pangyayaring ini.

An mga huring pinagkakainteresan na historyador nin esoterisismo, sikologo, asin nagkapirang pilosopo asin espiritwalista. An tema nagkaigwa man nin nagpapadagos na epekto sa literatura asin arte.

 Toltolan